Diari Oficial de la Generalitat Valenciana


Sumari del DOGV 6660, del 28-11-2011 (2011/11156)

Notificació de la sentència dictada en el judici ordinari número 407/2010.
--------------------------------------------------------------------------

### Dades del document

Número de DOGV
:   6660

Data del DOGV
:   28-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11364


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici ordinari número 407/2010. [2011/11446]  
Procediment ordinari 000407/2010 -AG   
Demandant: Fce Bank Sucursal a Espanya.  
Procurador: Jaime Lloret Sebastián.   
Demandats: Jaime Jesús Pérez Llinares y Reoduc, SL.  
Procurador: -   
Tomás Mora Zaragoza, secretari del Jutjat de Primera Instància número 1 de Benidorm  
Que en les actuacions a què es fa referència, a instàncies del procurador Jaime Lloret Sebastián, en nom i representació de Fce Banck Sucursal a Espanya contra Jaime Jesús Pérez Llinares y Reoduc, SL, s'ha dictada la sentència que té l'encapçalament i la part dispositiva que, literalment, són com segueix:  
«Sentència número 00797/2011   
Benidorm, 24 d'octubre de 2011   
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 407/3807-IL en les quals han sigut part demandant Fce Banck Pcl, representat pel procurador senyor Lloret Sebastián i assistit de la lletrada senyora Barbudo Vázquez; i la part demandada Reoduc, SL, i Jaime Jesús Pérez Llinares, declarats en rebel·lia processal; en nom del rei, es dicta aquesta resolució, fonamentada en els següents.  
/.../   
Dispositiva   
Primer. Estime de forma íntegra la demanda interposada per Fce Bank Pcl,   
representat pel procurador senyor Lloret Sebastián, i condemne els codemandants Reoduc, SL, i Jaime Jesús Pérez Lunares, al pagament a l'actora de la quantitat d'onze mil huit-cents vint-i-cinc euros, huitanta cèntims.11.825,80 €, més els interessos en la forma sol·licitada, al tipus pactat de demora del nominal anual 2,5 vegades l'interés legal dels diners per a cada any, com a percentatge nominal anual, des de la data del venciment de l'obligació i última liquidació del contracte en la forma acordada (30 d'octubre de 2007), i fins a fer-ne el pagament complet.   
Segon. Les costes s'imposen als codemandats, conjuntament i solidàriament.   
Expediu-ne una testimoniança i uniu-la a les actuacions i incloeu l'original en el llibre de sentències.   
Notifiqueu aquesta resolució a les parts personades en el termini dels cinc dies següents al de la seua data, i feu-los saber que no és ferma i que s'hi pot interposar un recurs d'apel·lació per a l'Audiència Provincial d'Alacant; si pertoca, hauran de presentar un escrit de preparació del recurs en aquest Jutjat, en el termini dels cinc dies següents a la notificació (art. 455 i següents de la Llei d'Enjudiciament Civil), que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (art. 457.2 LEC).  
Igualment, faig saber a les parts que per a la interposició del recurs d'apel·lació indicat més amunt, a més a més cal consignar en el compte d'aquest Jutjat el dipòsit previst en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b), en la quantia de 50 euros.  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit».   
I perquè valga de notificació als demandats rebels Reoduc, SL, i Jaime Jesús Pérez Llinares, expedisc aquest edicte.  
  
Benidorm, 27 d'octubre de 2011.- El secretari: Tomás Mora Zaragoza.